Til middelalderens historie er Jørgensen næsten kun ved ydre foranledning kommet tilbage i afhandlinger som ''Synspunkter for Opfattelsen af Valdemar Atterdags og Dronning Margrethes Historie'' [[1883]]), ''Helgenskrinene i St. Knuds Kirke'' (I-II, [[1886]]-[[1887]]), nye ''Undersøgelser vedrørende Danebroge og det danske Kongevaaben'' ([[1887]]), ''De historiske Folkeviser og Niels Ebbesen'' ([[1891]]), ''Kampen mellem Kongerne Svend og Valdemar 1157'' (I-II, [[1890]]-[[1891]]) og så videre. Tillige har Jørgensen udfoldet en stærk virksomhed i [[folkeoplysning]]ens tjeneste, især ved ''[[40 Fortællinger af Fædrelandets Historie]]'' ([[1882]], talrige oplag siden), der er blevet suppleret med ''Fortællinger af Nordens Historie'' I-II ([[1893]]), men også ved ''Sønderjyderne i den danske Hær'' ([[1876]]), første del af et påtænkt hele, og ''Valdemar Sejer'' ([[1879]]), en oversættelse af kilder til [[Valdemar 2. Sejr]]s historie. Som chef for arkivvæsenet har Jørgensen forestået udgivelsen af de forenede arkivers og senere Rigsarkivets skrifter, hvorved han især har søgt at oplyse den danske [[centraladministration]]s historie og gøre rede for arkivets indretning. Selv har han udarbejdet ''De danske Rigsarkivers Historie'' ([[1884]]) og offentliggjort betydningsfulde aktstykker i ''Kongeloven og dens Forhistorie'' ([[1886]]) og ''Regeringsskiftet 1784'' ([[1888]]). I slægt med denne forfattervirksomhed er også det ældre skrift ''Udsigt over Centraladministrationens, Domstolenes og de offentlige Samlingers Bygningshistorie'' ([[1882]]). Sit sidste skriftlige arbejde var bidraget til den populære ''[[Danmarks Riges Historie]]''. Det drejede sig om det 6. og sidste bind i værket, omhandlende Danmarks historie 1814-1864. Han nåede dog kun at færdiggøre dette bind op til tiden [[1852]], og historikeren og rigsdagsmanden [[Niels Neergaard]] måtte færdiggøre A.D.Jørgensens skildring<ref>Henrik Dethlefsen, ''Omkring "Danmarks Riges Historie"'', i:''Historisk Tidsskrift'', bind 15, række 1 1986. Kan læses på [http://img.kb.dk/tidsskriftdk/pdf/hto/hto_15rk_0001-PDF/hto_15rk_0001_76766.pdf tidsskrift.dk] {{Webarchive|url=https://web.archive.org/web/20160305150451/http://img.kb.dk/tidsskriftdk/pdf/hto/hto_15rk_0001-PDF/hto_15rk_0001_76766.pdf |date= 5. marts 2016 }}</ref>.
Litteratur Historie Lister_over_personer Videnskab Organisationer